pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-SME D Bank ขยายเวลาแจ้งความประสงค์เข้าร่วมมาตรการพักชำระหนี้เงินต้นและดอกเบี้ย 2 เดือน ถึงสิ้นเดือนสิงหาคมนี้
วันจันทร์ที่ 16 สิงหาคม 2564
SME D Bank ขยายเวลาแจ้งความประสงค์เข้าร่วมมาตรการพักชําระหนี้เงินต้นและดอกเบี้ย 2 เดือน ถึงสิ้นเดือนสิงหาคมนี้
SME D Bank ขยายระยะเวลาแจ้งความประสงค์เข้าร่วมมาตรการชําระหนี้เงินต้นและดอกเบี้ย 2 เดือน ออกไปจนถึงวันที่ 31 สิงหาคม 2564 นี้ โดยลูกค้าธนาคารสามารถแจ้งความประสงค์เข้าร่วมมาตรการได้ผ่านช่องทางออนไลน์ต่างๆ ของธนาคาร
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากที่ธนาคารได้ดําเนินมาตรการช่วยเหลือแบ่งเบาภาระลูกค้าที่ได้รับผลกระทบจากการยกระดับป้องกันการแพร่ระบาดโควิด-19 ของทางการ ผ่านมาตรการพักชําระหนี้เงินต้นและดอกเบี้ย 2 เดือน โดยเปิดให้แจ้งความประสงค์เข้าร่วมมาตรการ ตั้งแต่วันที่ 19 กรกฎาคม 2564 ที่ผ่านมา และกําหนดปิดรับแจ้งความประสงค์ในวันที่ 15 สิงหาคม 2564 นี้ ทั้งนี้ เพื่ออํานวยความสะดวกให้ลูกค้าธนาคารเข้าถึงมาตรการได้ครอบคลุมทั่วถึงยิ่งขึ้น ธนาคารได้ขยายระยะเวลาแจ้งความประสงค์เข้าร่วมมาตรการชําระหนี้เงินต้นและดอกเบี้ย 2 เดือน ออกไปจนถึงวันที่ 31 สิงหาคม 2564 นี้ โดยลูกค้าธนาคารสามารถแจ้งความประสงค์เข้าร่วมมาตรการได้ผ่านช่องทางออนไลน์ต่างๆ ของธนาคาร เช่น เว็บไซต์ https://www.smebank.co.th , LINE OA : SME Development Bank และแอปพลิเคชัน SME D Bank ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 6 – 11 พฤษภาคม 2565
วันพฤหัสบดีที่ 12 พฤษภาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 6 – 11 พฤษภาคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 6 – 11 พฤษภาคม 2565 พบการกระทําผิด จํานวน 608 คดี คิดเป็นเงินค่าปรับ 10.06 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 6 – 11 พฤษภาคม 2565) พบว่ามีการกระทําผิด จํานวน 608 คดี คิดเป็นเงินค่าปรับ 10.06 ล้านบาท โดยแยกเป็น สุรา จํานวน 342 คดี ค่าปรับ 2.83 ล้านบาท ยาสูบ จํานวน 209 คดี ค่าปรับ 5.00 ล้านบาท ไพ่ จํานวน 9 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 20 คดี ค่าปรับ 0.36 ล้านบาท รถจักรยานยนต์ จํานวน 11 คดี ค่าปรับ 0.21 ล้านบาท และสินค้าอื่น ๆ จํานวน 17 คดี ค่าปรับ 1.60 ล้านบาท โดยมีของกลางแยกเป็นน้ําสุรา จํานวน 2,195.029 ลิตร ยาสูบ จํานวน 8,556 ซอง ไพ่ จํานวน 238 สํารับ น้ํามันและผลิตภัณฑ์น้ํามัน จํานวน 13,900.000 ลิตร รถจักรยานยนต์ จํานวน 14 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 11 พฤษภาคม 2565 พบว่ามีการกระทําผิด จํานวน 16,840 คดี คิดเป็นเงินค่าปรับ 304.10 ล้านบาท โดยแยกเป็น สุรา จํานวน 9,089 คดี ค่าปรับ 80.28 ล้านบาท ยาสูบ จํานวน 5,785 คดี ค่าปรับ 152.38 ล้านบาท ไพ่ จํานวน 274 คดี ค่าปรับ 2.78 ล้านบาท น้ํามันและผลิตภัณฑ์น้ํามัน จํานวน 483 คดี ค่าปรับ 20.47 ล้านบาท น้ําหอม จํานวน 79 คดี ค่าปรับ 4.15 ล้านบาท รถจักรยานยนต์ จํานวน 747 คดี ค่าปรับ จํานวน 17.10 ล้านบาท และสินค้าอื่น ๆ จํานวน 383 คดี ค่าปรับ 26.94 ล้านบาท โดยมีของกลางแยกเป็นน้ําสุรา จํานวน 134,773.924 ลิตร ยาสูบ จํานวน 3,041,274 ซอง ไพ่ จํานวน 17,649 สํารับ น้ํามันและผลิตภัณฑ์น้ํามัน จํานวน 636,710.000 ลิตร น้ําหอม จํานวน 88,309 ขวด รถจักรยานยนต์ จํานวน 911 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/798-2565-6-11-2565-23
รัฐบาลไทย-ข่าวทำเนียบรัฐบาล-โฆษกรัฐบาลเผย ผู้ปกครอง เด็กนักเรียน ครู ขอบคุณ “นายกฯ” เห็นความสำคัญไม่ตัดสิทธิ์ การสอบของนักเรียนที่ติดโควิด ขณะที่การสอบระบบ TCAS วันนี้ มีนักเรียนลงทะเบียนเข้าใช้สนามสอบพิเศษถึง 1,712 คน
วันเสาร์ที่ 12 มีนาคม 2565
โฆษกรัฐบาลเผย ผู้ปกครอง เด็กนักเรียน ครู ขอบคุณ “นายกฯ” เห็นความสําคัญไม่ตัดสิทธิ์ การสอบของนักเรียนที่ติดโควิด ขณะที่การสอบระบบ TCAS วันนี้ มีนักเรียนลงทะเบียนเข้าใช้สนามสอบพิเศษถึง 1,712 คน
โฆษกรัฐบาลเผย ผู้ปกครอง เด็กนักเรียน ครู ขอบคุณ “นายกฯ” เห็นความสําคัญไม่ตัดสิทธิ์ การสอบของนักเรียนที่ติดโควิด ขณะที่การสอบระบบ TCAS วันนี้ มีนักเรียนลงทะเบียนเข้าใช้สนามสอบพิเศษถึง 1,712 คน
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า บรรดาเหล่าผู้ปกครอง เด็กนักเรียน และครู ต่างแสดงความดีใจเป็นอย่างมากพร้อมขอบคุณพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มีนโยบายไม่ตัดสิทธินักเรียนที่ติดโควิด ทั้งที่มีอาการเล็กน้อย หรือไม่มีอาการ และอยู่ระหว่างการรักษา รวมถึงกลุ่มเสี่ยงสูงให้สามารถเข้าสอบเรียนต่อภายใต้มาตรการที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) กําหนด ทําให้นักเรียนได้เข้าสอบโดยไม่เสียสิทธิ ทั้งการสอบเข้าเรียนต่อชั้นมัธยมศึกษาปีที่ 1 ชั้นมัธยมศึกษาปีที่ 4 การสอบ NT O-net และสอบ GAT PAT ในวันที่ 12 - 13 มี.ค. นี้
นายธนกรกล่าวว่า ขณะเดียวกันล่าสุดการจัดสอบในระบบ TCAS สําหรับนักเรียนที่ติดเชื้อโควิด - 19 กลุ่มอาการสีเขียวและกลุ่มผู้สัมผัสเสี่ยงสูง ซึ่งได้เริ่มสอบวันแรกในวันนี้ (12 มี.ค. 65) พบว่านักเรียนที่มีสิทธิสอบในระบบ TCAS65 ที่ติดเชื้อโควิด-19 หรือเป็นผู้สัมผัสเสี่ยงสูง ลงทะเบียนเพื่อเข้าใช้สนามสอบพิเศษที่ ทปอ. จัดเตรียมไว้ผ่าน mytcas.com แล้วถึง 1,712 คน ซึ่งสูงกว่าที่คาดการณ์ไว้คือประมาณ 730 คน โดยมีสนามสอบพิเศษรองรับ 6 สนามสอบหลัก ครอบคลุมทุกภูมิภาค ได้แก่ ภาคกลาง กทม. คือ มหาวิทยาลัยธรรมศาสตร์ ศูนย์รังสิต ภาคเหนือ มหาวิทยาลัยแม่โจ้ ภาคตะวันออกเฉียงเหนือ มหาวิทยาลัยขอนแก่น และมหาวิทยาลัยเทคโนโลยีสุรนารี และภาคใต้ คือ มหาวิทยาลัยวลัยลักษณ์ และมหาวิทยาลัยสงขลานครินทร์ รวมถึงมีอีก 1 สนามสอบพิเศษเฉพาะของจังหวัดจันทบุรี ที่เปิดรับเฉพาะนักเรียนติดเชื้อในจังหวัดจันทบุรี และล่าสุดจังหวัดต่าง ๆ มีการเปิดสนามสอบพิเศษของจังหวัดด้วย รวม 18 จังหวัด ทําให้ขณะนี้จึงมีสนามสอบพิเศษรวมเป็น 24 สนามสอบแล้ว
"นายกรัฐมนตรีมีความห่วงใย อนาคตทางการศึกษาของเยาวชน กําชับให้กระทรวงสาธารณสุข กระทรวงศึกษาธิการ และทุกหน่วยงานที่เกี่ยวข้องบูรณาการการทํางานร่วมกันเกี่ยวกับมาตรการดูแลรองรับการสอบครั้งนี้ เน้นย้ําการปฏิบัติตามมาตรการสาธารณสุขขั้นสูงสุด เพื่อให้เกิดความปลอดภัย และเพื่อให้การดําเนินการสอบเป็นไปด้วยความเรียบร้อย โดยขณะนี้โรงเรียนหลายแห่งได้จัดสนามสอบเพิ่ม โดยจัดอาคารเฉพาะให้กับเด็กนักเรียนที่ติดโควิดเข้าสอบ แยกต่างหากจากนักเรียนปกติ ซึ่งตัวอย่างล่าสุดนักเรียนที่ติดโควิดมาสอบสนามสอบโรงเรียนเตรียมอุดมศึกษาเพื่อเข้าเรียนต่อระดับชั้น ม.4 จํานวน 41 คน สอบได้ 4 คน เป็นต้น ทั้งนี้ นายกรัฐมนตรีและรัฐบาลเห็นความสําคัญในโอกาสด้านการศึกษาของนักเรียนทุกคน ยืนยันไม่ตัดสิทธิ์นักเรียนที่ติดโควิด” โฆษกประจําสํานักนายกรัฐมนตรี กล่าว
.......................
รัฐบาลไทย-ข่าวทำเนียบรัฐบาล-รมว.แรงงาน เผยโควตา ปี 65 อิสราเอลรับแรงงานภาคเกษตร 6,500 คน
วันศุกร์ที่ 12 พฤศจิกายน 2564
รมว.แรงงาน เผยโควตา ปี 65  อิสราเอลรับแรงงานภาคเกษตร 6,500 คน
กรมการจัดหางาน เปิดรับสมัคร และคัดเลือกคนหางานเพื่อไปทํางานภาคเกษตรในรัฐอิสราเอล ภายใต้โครงการ “ความร่วมมือไทย – อิสราเอลเพื่อการจัดหางาน” (TIC) ครั้งที่ 16 ระหว่างวันที่ 15 – 25 พฤศจิกายนนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า นายกรัฐมนตรี พลเอกประยุทธ์ จันทร์โอชา และรองนายกรัฐมนตรี พลเอกประวิตร วงษ์สุวรรณ ซึ่งกํากับดูแลกระทรวงแรงงานให้ความสําคัญกับการส่งเสริมแรงงานไทยให้เดินทางไปทํางานต่างประเทศ เพื่อมีงานทํา นํารายได้ ประสบการณ์และทักษะที่ได้รับจากการทํางานในต่างประเทศมาพัฒนาตนเองหรือต่อยอดกิจการ โดยในปีงบประมาณ พ.ศ. 2565 รัฐอิสราเอลเพิ่มโควตารับแรงงานภาคเกษตรจากประเทศไทยเป็น 6,500 คน มากกว่าปีที่แล้วที่ให้โควตาไว้ 5,000 คน ซึ่งผู้ที่สนใจสามารถสมัครด้วยตนเองได้ที่เว็บไซต์ https://toea.doe.go.th ระหว่างวันที่ 15 – 25 พฤศจิกายน 2564
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในเดือนพฤศจิกายนนี้กรมการจัดหางานจะเปิดรับสมัครและคัดเลือกคนหางานเพื่อไปทํางานภาคเกษตรในรัฐอิสราเอล ภายใต้โครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) ครั้งที่ 16 ตําแหน่งคนงานภาคเกษตร (เพศชาย) ซึ่งจะมีระยะเวลาการจ้างงานตามสัญญาจ้าง 2 ปีแต่ไม่เกิน 5 ปี 3 เดือน โดยคนหางานจะได้รับเงินเดือนขั้นต่ําก่อนหักภาษีเดือนละ 5,300 เชคเกลอิสราเอล หรือ ประมาณ 55,954 บาท (อัตราแลกเปลี่ยนเงินวันที่ 11 พฤศจิกายน 2564) คุณสมบัติของผู้สมัคร มีสัญชาติไทย เป็นเพศชายที่พ้นภาระการรับราชการทหาร เกิดระหว่างวันที่ 15 พฤศจิกายน 2525 – 25 พฤศจิกายน 2541 ไม่มีประวัติอาชญากรรม ไม่มีคู่สมรส บุตร หรือบิดาและมารดาพํานักอยู่ในประเทศอิสราเอล และไม่เคยทํางานในประเทศอิสราเอล สุขภาพแข็งแรง ตาไม่บอดสี ไม่เสพสารเสพติด และต้องมีประสบการณ์ทํางานภาคการเกษตร (ปลูกพืช/ เลี้ยงสัตว์)
“ผู้สนใจสมัครสามารถเข้าไปที่เว็บไซต์ https://toea.doe.go.th ลงทะเบียนระบบอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และผู้สมัครงานสามารถตรวจสอบสถานะการสมัครได้ที่ E-Mail ของตนเอง หรือที่เว็บไซต์ https://toea.doe.go.th ในหัวข้อ “ดูรายการสมัครไปทํางานโดยรัฐจัดส่ง”กรณีผู้สมัครไม่สามารถ
ดําเนินการด้วยตนเองสามารถติดต่อเจ้าหน้าที่สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1 – 10 เพื่อดําเนินการสมัครให้ หรือสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ ทางโทรศัพท์หมายเลข 02-245-0978, 02-245-9430 และ 02-245-0890” อธิบดีกรมการจัดหางาน กล่าว
สําหรับค่าใช้จ่ายในการเดินทางไปทํางานรัฐอิสราเอล เป็นจํานวนเงินประมาณ 65,250 บาท โดยแบ่งเป็น 2 ส่วน ได้แก่ 1.ค่าใช้จ่ายก่อนเดินทาง เช่น ค่าธรรมเนียมการตรวจสอบประวัติอาชญากรรมค่าธรรมเนียมการขอรับหนังสือเดินทาง ค่าตรวจสุขภาพ ค่าบัตรโดยสารเครื่องบินเที่ยวเดียวจากประเทศไทยไปยังอิสราเอล ค่าสมาชิกกองทุนเพื่อช่วยเหลือคนหางานไปทํางานในต่างประเทศตามที่กระทรวงแรงงานกําหนด เป็นต้น และ 2.ค่าใช้จ่ายหลังจากเดินทางไปถึงตามกฎหมายแห่งรัฐอิสราเอล ประมาณ 37,000 บาท ซึ่งหากมีผู้แอบอ้างว่าสามารถช่วยเหลือให้ได้รับการคัดเลือกเพื่อไปทํางานภาคเกษตรในประเทศอิสราเอลได้ โปรดอย่าหลงเชื่อ แต่ขอให้แจ้งและตรวจสอบข้อมูลกับกรมการจัดหางานก่อน โดยสามารถแจ้งเบาะแสได้ที่สายด่วนกระทรวงแรงงาน โทร 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ตั้งเป้าฉีดวัคซีน 13 จว. สีแดงเข้ม 70% เริ่ม ส.ค. 64
วันศุกร์ที่ 30 กรกฎาคม 2564
ตั้งเป้าฉีดวัคซีน 13 จว. สีแดงเข้ม 70% เริ่ม ส.ค. 64
....
กระทรวงสาธารณสุขกําหนดแนวทางการฉีดวัคซีนตั้งแต่เดือน ส.ค. 64 เป็นต้นไป โดยจะเร่งฉีดให้กับประชาชนในต่างจังหวัดให้มากขึ้น โดยเฉพาะพื้นที่ 13 จังหวัดสีแดงเข้ม ให้ได้อย่างน้อย 70% ของประชากร ส่วนจังหวัดอื่นๆ ตั้งเป้าฉีดให้ได้ 50% ของประชากร เพื่อให้ภาพรวมทั้งประเทศครอบคลุม 70% ของประชากรทั้งหมด ตามนโยบาย “ฉีดวัคซีนเป็นวาระแห่งชาติ”
.
กลุ่มเป้าหมายหลัก คือ ผู้สูงอายุ ผู้ป่วย 7 กลุ่มโรคเรื้อรัง หญิงตั้งครรภ์ ทั้งชาวไทยและต่างชาติที่อยู่ในประเทศไทย และกลุ่ม อสม. โดยจะสํารวจและติดตามแผนการฉีดวัคซีนของแต่ละจังหวัด เพื่อจัดสรรวัคซีนอย่างเหมาะสมต่อไป
.
สําหรับวัคซีนไฟเซอร์ที่กําลังเข้ามานั้น สธ. จะเร่งจะกระจายไปให้กลุ่มบุคลากรทางการแพทย์ทุกจังหวัด รวมถึงประชาชนในพื้นที่สีแดงเข้มที่พบการแพร่ระบาดของเชื้อโควิด-19 เป็นจํานวนมาก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตือนสติผู้ชุมนุมโดยเฉพาะเยาวชนให้คิดถึงอนาคตและพ่อแม่ ชี้ไม่ใช่เวลาก่อความวุ่นวาย สร้างความเดือดร้อนแต่ควรร่วมมือฟื้นฟูบ้านเมือง
วันอาทิตย์ที่ 12 มิถุนายน 2565
โฆษกรัฐบาลเผย นายกฯ เตือนสติผู้ชุมนุมโดยเฉพาะเยาวชนให้คิดถึงอนาคตและพ่อแม่ ชี้ไม่ใช่เวลาก่อความวุ่นวาย สร้างความเดือดร้อนแต่ควรร่วมมือฟื้นฟูบ้านเมือง
โฆษกรัฐบาลเผย นายกฯ เตือนสติผู้ชุมนุมโดยเฉพาะเยาวชนให้คิดถึงอนาคตและพ่อแม่ ชี้ไม่ใช่เวลาก่อความวุ่นวาย สร้างความเดือดร้อนแต่ควรร่วมมือฟื้นฟูบ้านเมือง
วันที่ 12 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงเหตุการณ์ผู้ชุมนุมก่อความไม่สงบบริเวณสามเหลี่ยมดินแดงเมื่อคืนนี้ ว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม แสดงความห่วงใยบรรดาผู้ชุมนุมซึ่งอาจมีเยาวชนเข้าร่วมและกระทําผิดกฎหมาย หากเจ้าหน้าที่สืบสวนตรวจสอบพบว่าผิดจริงและถูกดําเนินคดี เยาวชนเหล่านี้ก็จะเสียประวัติ เป็นการทําลายอนาคตตัวเองโดยรู้เท่าไม่ถึงการณ์ จึงอยากเตือนสติขอให้คิดถึงวันข้างหน้า คิดถึงพ่อแม่ผู้ปกครอง และผู้อื่นที่ได้รับความเดือดร้อนและไม่เกี่ยวข้องด้วย เวลานี้ทุกคนควรหันหน้ามาร่วมมือกันฟื้นฟูประเทศหลังโรคโควิดเริ่มคลี่คลายและแก้ไขปัญหาปากท้องที่มาจากวิกฤติโลก ไม่ใช่เวลาที่ควรสร้างความวุ่นวายซ้ําเติมโดยไม่จําเป็น
“รัฐบาลได้รับฟังเสียงสะท้อนจากผู้ที่อยู่ในเหตุการณ์ว่าไม่อยากให้เกิดภาพแบบนี้ขึ้นมาอีก ดังนั้นผู้ที่คิดจะชุมนุมจึงควรตระหนักถึงผลที่ตามมาให้มาก ทั้งปัญหาการจราจรและการปะทะกัน แม้จะอ้างว่าเป็นการชุมนุมด้วยความสงบและได้ประกาศยุติแล้ว แต่สุดท้ายก็มีผู้ชุมนุมบางส่วนเดินทางไปบริเวณสามเหลี่ยมดินแดงและได้ก่อความวุ่นวายขึ้นทําลายรถของทางราชการ ตลอดจนมีการใช้พรุ ประทัดยักษ์ ลูกแก้ว ขวดแก้วปาใส่เจ้าหน้าที่รักษาความสงบบริเวณดังกล่าว ซึ่งการกระทําดังกล่าวแสดงให้เห็นว่าเป็นการชุมนุมที่ไม่สงบและยังมีการใช้อาวุธทําร้ายเจ้าหน้าที่ ก่อความวุ่นวายสร้างความปั่นป่วนวุ่นวาย เหมือนกับว่าไม่ยอมรับกฎกติกาหรือกระบวนการที่ถูกต้องตามที่ตนเองเรียกร้องมาตลอด ซึ่งเจ้าหน้าที่สามารถจับกุมได้หลายคน” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาลย้ำ "นายกฯ และรัฐบาล" ประกาศจุดยืน ยืนยันไม่สนับสนุนแก้ไขมาตรา 112 โดยเด็ดขาด
วันพุธที่ 10 พฤศจิกายน 2564
โฆษกรัฐบาลย้ํา "นายกฯ และรัฐบาล" ประกาศจุดยืน ยืนยันไม่สนับสนุนแก้ไขมาตรา 112 โดยเด็ดขาด
โฆษกรัฐบาลย้ํา "นายกฯ และรัฐบาล" ประกาศจุดยืน ยืนยันไม่สนับสนุนแก้ไขมาตรา 112 โดยเด็ดขาด
นายธนกร วังบุญคงชนะ โฆษกประจําสํานักนายกรัฐมนตรี กล่าวว่า จากกรณีที่มีกระแสเรียกร้องจากบุคคลบางกลุ่มเสนอให้แก้ไขกฎหมายมาตรา 112 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รวมถึงคณะรัฐบาล ได้ประกาศจุดยืนอย่างชัดเจนและแน่วแน่ หลายครั้ง ไม่สนับสนุนการแก้ไขและการยกเลิกประมวลกฎหมายอาญา มาตรา 112 ยืนยันรัฐบาลบริหารประเทศโดยยึดหลักชาติ ศาสนา และพระมหากษัตริย์ ทั้งนี้ สถาบันพระมหากษัตริย์เป็นหนึ่งในเสาหลักที่สําคัญของชาติไทย และไม่ควรนํามาเป็นประเด็นในการแบ่งข้างให้เกิดความแตกแยกในสังคม และยังถือเป็นหน้าที่ของคนไทยทุกคนในการปกป้อง ชาติ ศาสนา พระมหากษัตริย์ ซึ่งเป็นเสาหลักและศูนย์รวมใจของคนไทยทั้งชาติ
"นับแต่อดีตจนมาถึงปัจจุบัน สถาบันกษัตริย์นับว่ามีคุณูปการอย่างหาที่สุดมิได้ ทั้งยังเป็นสถาบันที่ก่อเกิดศิลปวัฒนธรรม ขนบธรรมเนียม ประเพณีอันดีงามให้แก่คนในชาติ ทุกพระองค์เปี่ยมด้วยน้ําพระทัยที่ทรงคํานึงถึงประโยชน์สุขของประชาชน พระมหากษัตริย์ไทยทุกรัชกาลในแต่ละยุคสมัย ได้ทรงอุทิศพระองค์ ปฏิบัติพระราชกรณียกิจเพื่อความเจริญรุ่งเรืองของประเทศชาติและประชาชน ดังนั้น รัฐธรรมนูญจึงให้การรับรองหลักการปกครองในระบอบประชาธิปไตยและประเพณีการปกครองที่เหมาะสมกับสถานการณ์และลักษณะสังคมไทย อันมีพระมหากษัตริย์ทรงเป็นพระประมุข ผู้ใดจะละเมิดมิได้"นาย ธนกร กล่าว
.............................................
รัฐบาลไทย-ข่าวทำเนียบรัฐบาล-กรมเจ้าท่า พร้อมยกระดับความปลอดภัยท่าเรือภูเก็ต สู่มาตรฐานสากล
วันศุกร์ที่ 29 เมษายน 2565
กรมเจ้าท่า พร้อมยกระดับความปลอดภัยท่าเรือภูเก็ต สู่มาตรฐานสากล
...
นายวิวัธน์ ชิดเชิดวงศ์ ผู้อํานวยการสํานักงานเจ้าท่าภูมิภาคที่ 5 เป็นประธานในพิธีเปิดการประชุมเพื่อนําเสนอการออกแบบระบบรักษาความปลอดภัยของท่าเรือ (Port Security In Design) ซึ่งเป็นการประชุมที่ริเริ่มจากความร่วมมือระหว่างกรมเจ้าท่าและกระทรวงคมนาคมสหราชอาณาจักร (Department for Transport: DfT) มีวัตถุประสงค์เพื่อนําเสนอการออกแบบระบบรักษาความปลอดภัยของท่าเรือ (Port Security In Design) ซึ่งกระทรวงคมนาคมสหราชอาณาจักรได้นําผลการสํารวจท่าเรือน้ําลึกภูเก็ตร่วมกันกับกรมเจ้าท่าและท่าเรือน้ําลึกภูเก็ตมาพิจารณาประกอบการจัดทํา เพื่อนําเสนอแนวทางปฏิบัติที่เป็นเลิศของมาตรการรักษาความปลอดภัยของท่าเรือของสหราชอาณาจักร พร้อมกับข้อเสนอแนะในการนําแนวทางปฏิบัติดังกล่าวไปปรับใช้กับท่าเรือภูเก็ต ที่จะนําไปสู่การยกระดับระบบรักษาความปลอดภัยของท่าเรือภูเก็ต ซึ่งจะเป็นประโยชน์ต่อฝ่ายไทยโดยเฉพาะอย่างยิ่งต่อการเตรียมความพร้อมของท่าเรือภูเก็ตก่อนที่อุตสาหกรรมเรือสําราญจะกลับมาดําเนินการอีกครั้งในอนาคตอันใกล้
การประชุมดังกล่าวมีผู้แทนหน่วยงานทั้งหน่วยงานราชการและผู้ประกอบการธุรกิจการขนส่งทางเรือเข้าร่วมการประชุมและได้ร่วมแลกเปลี่ยนข้อคิดเห็นในการการออกแบบระบบรักษาความปลอดภัยของท่าเรือ ซึ่งจะนําไปสู่การยกระดับความปลอดภัยและเตรียมความพร้อมของท่าเรือภูเก็ตต่อไป
รัฐบาลไทย-ข่าวทำเนียบรัฐบาล-โฆษกรัฐบาลปัด แจกเงิน 5 ล้าน แลกเสียงโหวตหนุนนายกฯ ชี้ฝ่ายค้านข้องใจขอสภาฯ ดูกล้องวงจรปิดได้ วอนเน้นเนื้อหา อย่าเน้นสาดโคลน
วันศุกร์ที่ 3 กันยายน 2564
โฆษกรัฐบาลปัด แจกเงิน 5 ล้าน แลกเสียงโหวตหนุนนายกฯ ชี้ฝ่ายค้านข้องใจขอสภาฯ ดูกล้องวงจรปิดได้ วอนเน้นเนื้อหา อย่าเน้นสาดโคลน
โฆษกรัฐบาลปัด แจกเงิน 5 ล้าน แลกเสียงโหวตหนุนนายกฯ ชี้ฝ่ายค้านข้องใจขอสภาฯ ดูกล้องวงจรปิดได้ วอนเน้นเนื้อหา อย่าเน้นสาดโคลน
วันที่ 3 ก.ย.64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านระบุว่า นายกฯ แจกเงิน 5 ล้านบาทให้ ส.ส. เพื่อแลกกับการโหวตไว้วางใจว่า พล.อ.ประยุทธ์ จันทร์โอชา นายกฯ และรมว.กลาโหม ชี้แจงแล้วว่า ส.ส.เข้าพบเพื่อให้กําลังใจ ไม่ได้มีการแจกเงินใด ๆ ทั้งสิ้น ทั้งนี้ ฝ่ายค้านอาจจะคุ้นชินกับเรื่องแบบนี้ในรัฐบาลในอดีตหรือไม่นั้นตนไม่ทราบ แต่ยืนยันว่า พล.อ.ประยุทธ์ไม่ใช่คนแบบนั้น แต่เมื่อมีคนมาทักทายเพราะไม่ได้เจอกันนาน หรือมาให้กําลังใจท่านนายกฯ ท่านก็ทักทายกลับก็เท่านั้น ยืนยันว่าไม่มีกรณีเหมือนกับถุงขนมอย่างแน่นอน อย่างไรก็ตาม เมื่อคนพูดพูดแบบไม่มีสติสัมปชัญญะ ไม่มีหลักฐานอะไรมาแสดงอย่างเป็นรูปธรรม ท่านนายกฯ ก็คงจะต้องให้ฝ่ายกฎหมายและหน่วยงานที่เกี่ยวข้องดําเนินการตามขั้นตอนของกฎหมาย เพราะถ้าปล่อยให้คนพูดคิดอยากจะพูดอะไรก็พูดโดยไม่ต้องแสดงความรับผิดชอบอะไรเลย ก็คงจะเป็นแบบอย่างที่ไม่ดีให้กับคนรุ่นหลัง
“ยืนยันว่าไม่มีใครสิ้นคิดทําเรื่องแบบนี้ในสภาฯ แน่นอน เพราะที่นี่คือสภาฯ อันทรงเกียรติ หรือหากฝ่ายค้านยังติดใจก็สามารถตรวจสอบจากกล้องวงจรปิดของสภาฯ ได้ แต่ไม่อยากให้หยิบยกมาเป็นประเด็นสาดโคลนใส่กันโดยไร้เหตุผล ขอให้เน้นที่เนื้อหาการอภิปรายมากกว่าการสาดโคลนใส่กัน ประชาชนจะได้ประโยชน์มากกว่า” โฆษกรัฐบาลกล่าว
รัฐบาลไทย-ข่าวทำเนียบรัฐบาล-"สมศักดิ์" ขอบคุณ "ชัชชาติ" สนับสนุนนักโทษช่วยลอกท่อ ชี้ชาวบ้าน-ผู้ต้องขังต่างได้ประโยชน์ ยันไม่เกี่ยวเรื่องการเมืองทำงานเพื่อประโยชน์สังคมเป็นหลัก
วันเสาร์ที่ 25 มิถุนายน 2565
"สมศักดิ์" ขอบคุณ "ชัชชาติ" สนับสนุนนักโทษช่วยลอกท่อ ชี้ชาวบ้าน-ผู้ต้องขังต่างได้ประโยชน์ ยันไม่เกี่ยวเรื่องการเมืองทํางานเพื่อประโยชน์สังคมเป็นหลัก
"สมศักดิ์" ขอบคุณ "ชัชชาติ" สนับสนุนนักโทษช่วยลอกท่อ ชี้ชาวบ้าน-ผู้ต้องขังต่างได้ประโยชน์ ยันไม่เกี่ยวเรื่องการเมืองทํางานเพื่อประโยชน์สังคมเป็นหลัก
นายสมศักดิ์ เทพสุทิน รมว.ยุติธรรม กล่าวถึงความคืบหน้าการนําผู้ต้องขังล้างท่อ ขุดลอกท่อระบายน้ําในเขตพื้นที่ กทม.ว่า กรุงเทพมหานคร ได้ประสานมายังกรมราชทัณฑ์ขอรับการสนับสนุนนักโทษเด็ดขาดออกทํางานล้างท่อระบายน้ําในรูปแบบการจัดทําบริการสาธารณะเพื่อสังคม ในพื้นที่บริเวณตลาดห้วยขวาง โดยจะเริ่มงานอย่างเป็นทางการ ในวันที่ 1 ก.ค. ฝโดยสํานักการระบายน้ํา ได้แจ้งขอบข่ายการดําเนินงานแล้ว โดยแบ่งเป็นการล้างทําความสะอาดท่อระบายน้ําภายใต้สํานักการระบายน้ําระยะทาง 249.60 กิโลเมตร และการล้างทําความสะอาดท่อระบายน้ําของสํานักงานเขต 15 เขต คิดเป็นระยะทาง 280.76 กิโลเมตร คิดเป็นระยะทางรวมทั้งสิ้น 530 กิโลเมตร โดยกรมราชทัณฑ์กําหนดให้เรือนจํา 12 แห่ง โดยใช้เกณฑ์การแบ่งงานโดยกําหนดหลักเกณฑ์เบื้องต้น คือ ระยะทางจากเรือนจําไปยังบริเวณที่ทํางานต้องใกล้ที่สุดและไม่ข้ามเขตการปฏิบัติงานระหว่างเรือนจํา จัดปริมาณงานตามสัดส่วนจํานวนนักโทษเด็ดขาดที่ได้รับการอนุมัติออกทํางานของแต่ละเรือนจํา
นายสมศักดิ์ กล่าวอีกว่า นอกจากนี้เราได้เน้นย้ําเจ้าหน้าที่ผู้ปฏิบัติงานถึงความปลอดภัยในการควบคุมนักโทษเด็ดขาดเป็นลําดับแรก รวมถึงความปลอดภัยในการปฏิบัติงาน การสวมใส่อุปกรณ์ป้องกันตนเอง การรักษาระยะห่างกับคนในชุมชน โดยกลุ่มงานสาธารณะและงานนอกเรือนจํา กรมราชทัณฑ์ จะทําหน้าที่ตรวจตราและกํากับดูแลการปฏิบัติงานให้เป็นไปด้วยความเรียบร้อยอีกขั้นหนึ่ง ในส่วนของมาตรการป้องกันโควิด-19 ทางเรือนจําจะตรวจ ATK ในการออกปฏิบัติงานครั้งแรก จากนั้นจะตรวจทุก 3-5 วัน และเมื่อกลับจากการทํางานจะแยกห้องขังไม่นําไปปะปนกับผู้ต้องขังอื่นๆ
"ผมขอขอบคุณ ท่านชัชชาติ สิทธิพันธุ์ ผู้ว่าฯ กทม. ที่สนับสนุนโครงการสาธารณะประโยชน์แบบนี้ เพราะเป็นการช่วยสังคมและให้โอกาสกับผู้ต้องขังได้ทํางาน มีรายได้ก่อนที่จะพ้นโทษ ผมยืนยันว่าเรื่องนี้ไม่ได้เกี่ยวกับการเมือง ไอเดียนี้หวังที่จะแก้ปัญหาจากหน้าฝน โดยยึดประโยชน์ของสังคมเป็นหลัก เพราะขณะนี้เข้าหน้าฝนแล้ว เราจึงอยากจะแก้ปัญหาน้ําท่วมขัง ท่อระบายน้ําอุดตัน เนื่องจากกระทรวงยุติธรรมมีบุคลากรที่เป็นผู้ต้องขังที่สามารถออกมาทํางานช่วยชาวบ้านได้ เรื่องนี้ผู้ต้องขังได้ประโยชน์ และสังคมก็ได้ประโยชน์เช่นกัน" นายสมศักดิ์ กล่าว
รัฐบาลไทย-ข่าวทำเนียบรัฐบาล-สธ.- กทม.- กองทัพบก – เครือรพ.ธนบุรี ร่วมจัดตั้ง ICU สนาม ภายใน 7 วัน
วันเสาร์ที่ 26 มิถุนายน 2564
สธ.- กทม.- กองทัพบก – เครือรพ.ธนบุรี ร่วมจัดตั้ง ICU สนาม ภายใน 7 วัน
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมการจัดตั้ง  ICU สนาม ที่กระทรวงสาธารณสุข ร่วมกับกทม. กองทัพบก และเครือ บมจ.ธนบุรี เฮลท์แคร์ กรุ๊ป (THG) เร่งปรับโรงพยาบาลสนามมณฑลทหารบกที่ 11
เพื่อรองรับผู้ป่วยหนักสีแดง ผู้ป่วยปานกลางสีเหลืองเข้มและเหลืองอ่อน รวม 186 เตียงให้เสร็จภายใน 7 วัน เตรียมเปิดใช้งาน 2 กรกฎาคมนี้
วันนี้ (26 มิถุนายน 2564) ที่มณฑลทหารบกที่ 11ถนนแจ้งวัฒนะ เขตหลักสี่กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พลตรี ธวัชชัย ตั้งพิทักษ์กุล ผู้บัญชาการมณฑลทหารบกที่ 11 พล.ต.อ. อัศวิน ขวัญเมือง ผู้ว่าราชการกรุงเทพมหานคร นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์สามารถ ถิระศักดิ์ รองอธิบดีกรมสนับสนุนบริการสุขภาพ, นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ นายแพทย์อภิชาต วชิรพันธ์ รองอธิบดีกรมควบคุมโรค นายแพทย์พิชญา นาควัชระ รองประธานเจ้าหน้าที่บริหารบริษัทโรงพยาบาลธนบุรีบํารุงเมืองจํากัดในเครือ บมจ.ธนบุรี เฮลท์แคร์ กรุ๊ป(THG)ตรวจเยี่ยมความคืบหน้าการจัดตั้ง ICU สนาม โรงพยาบาลสนามมณฑลทหารบกที่ 11
นายอนุทิน ให้สัมภาษณ์ว่า ในวันนี้ ได้มาตรวจเยี่ยมการจัดตั้งโรงพยาบาลสนามระดับสูง รองรับผู้ป่วยอาการหนักและปานกลางค่อนหนัก เนื่องจากขณะนี้มีความต้องการเตียงรักษาผู้ป่วยหนักมากขึ้น นายกรัฐมนตรี ในฐานะ ผอ.ศบค. จึงได้สั่งการให้ 3 หน่วยงาน คือ กระทรวงสาธารณสุข กทม. และกองทัพบก บูรณาการสรรพกําลัง โดยได้ยกระดับโรงพยาบาลสนามแห่งเดิมเพื่อดูแลผู้ป่วยหนักให้ได้ ซึ่งกระทรวงสาธารณสุข โดยกรมสนับสนุนบริการสุขภาพ มณฑลทหารบกที่ 11กระทรวงกลาโหม, เครือ บมจ.ธนบุรี เฮลท์แคร์ กรุ๊ป(THG) และกรุงเทพมหานคร ได้ร่วมกันปรับโรงพยาบาลสนามมณฑลทหารบกที่ 11ซึ่งมีความพร้อมเรื่องอาคารที่มิดชิด สะดวก สบาย มีความปลอดภัย จากเดิมที่รับดูแลผู้ป่วยสีเขียว จะยกระดับให้ดูแลผู้ป่วยหนักได้ 186 คน ภายใน 7 วัน คาดว่าจะเปิดได้ในวันที่ 2 กรกฎาคมนี้
สําหรับการยกระดับโรงพยาบาลสนามแห่งนี้เพื่อดูแลผู้ป่วยหนัก ใช้หลักการเดียวกับโรงพยาบาลบุษราคัม เมืองทองธานี มีห้องแยก เครื่องออกซิเจน High flow ติดตั้งระบบไหลเวียนออกซิเจนสําหรับผู้ป่วย ระบบควบคุม ทีวีวงจรปิด เครื่องมอร์นิเตอร์ติดตามอาการ จัดแพทย์ พยาบาล เครื่องมือแพทย์ที่ได้รับการสนับสนุนจากโรงพยาบาลธนบุรี ซึ่งมีประสบการณ์ในการจัดตั้งโรงพยาบาลสนาม โดยเป็น 2 ชั้น 4 อาคาร มีระบบอากาศความดันลบตามมาตรฐาน ชั้นล่างเป็นเตียงสําหรับผู้ป่วยหนัก สีแดง 58 เตียง เพื่อให้สะดวกในการเคลื่อนย้ายผู้ป่วย และชั้น 2 จะเป็นหอผู้ป่วยสีเหลืองเข้มและเหลืองอ่อน 128 เตียง เมื่อผู้ป่วยอาการดีขึ้นเป็นสีเขียวจะส่งต่อไป Hospitel หรือโรงพยาบาลสนาม
“ความร่วมมือในครั้งนี้ เป็นภาพที่เห็นได้ชัดเจนว่า เมื่อถึงเวลาที่จําเป็นบุคลากรสาธารณสุข ทั้งภาคราชการ กองทัพ กระทรวงสาธารณสุข และเอกชน จะร่วมมือกันดูแลประชาชน ขอให้ไม่ต้องกังวล และจะจัดตั้งเพิ่มขึ้นในพื้นที่ต่าง ๆ เพื่อให้ผู้ป่วยได้รับการดูแลอย่างใกล้ชิด รักษาหายจากโรคโดยเร็ว ทุกฝ่ายทําอย่างเต็มที่ ด้วยความห่วงใย ต้องการให้ประชาชนและประเทศของเราปลอดภัย” นายอนุทิน กล่าว
************************************* 26 มิถุนายน 2564
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสืออนุญาต ส.ป.ก. 4-01 แก่พี่น้องเกษตรกร จ.ขอนแก่น
วันพฤหัสบดีที่ 17 มิถุนายน 2564
รมช.ธรรมนัส เดินหน้ามอบหนังสืออนุญาต ส.ป.ก. 4-01 แก่พี่น้องเกษตรกร จ.ขอนแก่น
รมช.ธรรมนัส เดินหน้ามอบหนังสืออนุญาต ส.ป.ก. 4-01 แก่พี่น้องเกษตรกร จ.ขอนแก่น พร้อมมอบนโยบายสร้างการรับรู้เกี่ยวกับสิทธิและหน้าที่ของผู้ได้รับการจัดที่ดินในเขตปฏิรูปที่ดิน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)ภายใต้โครงการสร้างการรับรู้เกี่ยวกับสิทธิและหน้าที่ของผู้ได้รับการจัดที่ดินในเขตปฏิรูปที่ดินณที่ว่าการอําเภอซําสูงอําเภอซําสูงจังหวัดขอนแก่นว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมจังหวัดขอนแก่นได้มีการดําเนินงานภารกิจการจัดที่ดินและมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)ให้เกษตรกรทั้งที่ดินทํากินและที่ดินชุมชนแล้วจํานวนทั้งสิ้น780ราย8,063ไร่ทั้งเพื่อเป็นการสร้างความรู้ความเข้าใจในหลักเกณฑ์ระเบียบข้อกฎหมายตลอดถึงสิทธิและหน้าที่ของเกษตรกรในเขตปฏิรูปที่ดินปลูกจิตสํานึกให้เกิดความรักหวงแหนในที่ดินของตนและเพื่อไม่ให้เกษตรกรทําผิดระเบียบรวมทั้งเป็นการอํานวยความสะดวกให้เกษตรกรที่อยู่ห่างไกลจากตัวจังหวัดได้รับการบริการที่เข้าถึงได้ง่ายประหยัดค่าใช้จ่ายในการเดินทาง
“วันนี้มีความยินดีเป็นอย่างยิ่งที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดินแก่พี่น้องเกษตรกรในอําเภอเมืองอําเภอน้ําพองและอําเภอซําสูงจังหวัดขอนแก่นจํานวน300รายถึงแม้ที่ดินที่ได้รับนั้นมีการห้ามซื้อห้ามขายแต่ก็สามารถโอนสิทธิหรือตกทอดทางมรดกสิทธิให้ทายาทตามกฎหมายได้จึงขอให้พี่น้องเกษตรกรช่วยกันบํารุงรักษาที่ดินที่ได้รับมอบให้มีการทําการเกษตรอย่างยั่งยืนต่อไปโดยน้อมนําศาสตร์พระราชาเป็นแนวทางการปฏิบัติทั้งในด้านหลักปรัชญาของเศรษฐกิจพอเพียงเกษตรทฤษฎีใหม่การรวมกลุ่มเกษตรกรและสร้างความเข้มแข็งในพื้นที่ซึ่งจะส่งเสริมให้ชุมชนและพี่น้องเกษตรกรเกิดการพัฒนาอย่างมั่นคงและยั่งยืน”ร้อยเอกธรรมนัสกล่าว
นอกจากนี้ร้อยเอกธรรมนัสยังกล่าวเพิ่มเติมอีกว่าทางกระทรวงเกษตรฯยังมีหน่วยภายใต้สังกัดที่พร้อมให้การสนับสนุนดูแลและช่วยเหลือพี่น้องเกษตรกรในการประกอบอาชีพการเกษตรได้อย่างมั่นคงโดยมีการทํางานแบบบูรณาการร่วมกันเช่นสํานักงานเกษตรจังหวัดสํานักงานปศุสัตว์จังหวัดสํานักงานประมงจังหวัดสถานีพัฒนาที่ดินโครงการชลประทานฯลฯซึ่งพร้อมให้ความช่วยเหลือในด้านการปลูกพืชการเลี้ยงสัตว์การประมงการเพาะเลี้ยงสัตว์น้ําการปรับปรุงบํารุงดินการบริหารจัดการน้ําเป็นต้นและหากพี่น้องเกษตรกรประสบปัญหาการขาดแคลนเงินทุนในการประกอบอาชีพก็สามารถนําหนังสืออนุญาตฯที่ได้รับนี้เป็นหลักประกันการกู้เงินจากธ.ก.ส.ได้หรืออาจรวมกลุ่มกันอย่างน้อย3คนเพื่อขอกู้เงินจากกองทุนการปฏิรูปที่ดินเพื่อเกษตรกรรมด้วยการติดต่อสํานักงานการปฏิรูปที่ดินจังหวัดขอนแก่นได้
รัฐบาลไทย-ข่าวทำเนียบรัฐบาล-PM chairs launch of first commercial flight to Yala’s Betong International Airport
วันอังคารที่ 15 มีนาคม 2565
PM chairs launch of first commercial flight to Yala’s Betong International Airport
PM chairs launch of first commercial flight to Yala’s Betong International Airport
March 14, 2022, at 12.45 hrs, at Betong International Airport, Rayom sub-district, Betong district, Yala province, Prime Minister and Defense Minister Gen. Prayut Chan-o-cha presided over the launch of the first commercial flight to land at the airport. Participating in the event were Deputy Prime Minister and Minister of Public Health Anutin Charnvirakul, Minister of Interior Gen. Anupong Paojinda, Minister of Transport Saksayam Chidchob, Deputy Minister of Transport Atirat Ratanasate, Yala Governor Pirom Nilthaya, and concerned executives and officials. Government Spokesperson Thanakorn Wangboonkongchana disclosed gist as follows:
The Prime Minister congratulated the launch of the first commercial flight to land at Betong International Airport, and commended architectural and interior design of the airport which showcases local identity to become Betong’s latest landmark.
According to the Prime Minister, the Government strives to push forward Betong as “model border trade and tourism city” under the Growth Triangle for Security, Prosperity, and Sustainability in the Southern Border Provinces. Betong has drawn a great number of travelers with its multiculturalism, beautiful nature, and great potential in terms of investment, border trade, and tourism. The Betong International Airport would facilitate travel to the district, contribute to local trade, investment, and tourism, and could elevate Betong as aviation hub of the Southern border provinces.
The Government also plans to promote connectivity with other countries in the region, especially Malaysia. Thailand takes pride in its multiculturalism and peaceful coexistence of the people, which is the strong foundation for national development. Although the country has been facing with a number of problems, especially the ongoing international conflict, the impact would be minimized with the people’s solidarity and the Government’s commitment to solve the problems and bring the people happiness. Everyone is called on to have faith in each other and not to incite conflict nor hatred in the society. The Prime Minister also urged the military, security officials, and Southern Border Provinces Administrative Centre (SBPAC) to ensure safety and wellbeing of the people. Local MPs are also called on to help alleviate people’s plights to the best of their abilities.
The Prime Minister, then, met with the local people. He expressed pleasure to witness the growth of Betong district, called on everyone’s cooperation and understanding, and reaffirmed the Government’s commitment to solve all the problems in an inclusive manner, especially poverty and household debts, for the future of the next generations.
รัฐบาลไทย-ข่าวทำเนียบรัฐบาล-"เฉลิมชัย" มอบกรมชลประทานเดินหน้าโครงการก่อสร้างอ่างเก็บน้ำห้วยจะกาอันเนื่องมาจากพระราชดำริ จังหวัดลำพูน
วันศุกร์ที่ 18 มีนาคม 2565
"เฉลิมชัย" มอบกรมชลประทานเดินหน้าโครงการก่อสร้างอ่างเก็บน้ําห้วยจะกาอันเนื่องมาจากพระราชดําริ จังหวัดลําพูน
"เฉลิมชัย" มอบกรมชลประทานเดินหน้าโครงการก่อสร้างอ่างเก็บน้ําห้วยจะกาอันเนื่องมาจากพระราชดําริ จังหวัดลําพูน หวังสร้างความมั่นคงด้านน้ํา ส่งเสริมอาชีพ เพิ่มรายได้ และยกระดับชีวิตราษฎรชาวเมืองลี้ ให้มีความเป็นอยู่ที่ดีขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการดําเนินงานโครงการอ่างเก็บน้ําห้วยจะกาอันเนื่องมาจากพระราชดําริ ณ ต.แม่ลาน อ.ลี้ จ.ลําพูน ซึ่งกระทรวงเกษตรและสหกรณ์ โดยกรมชลประทาน มีแผนดําเนินการก่อสร้างระยะเวลา 3 ปี (2566 - 2568) ลักษณะเป็นเขื่อนดิน หากดําเนินการก่อสร้างแล้วเสร็จ จะสามารถเก็บกักน้ําได้ประมาณ 2.67 ล้านลูกบาศก์เมตร เป็นแหล่งน้ําต้นทุนเพื่อการอุปโภคบริโภค ส่งน้ําให้พื้นที่เพาะปลูกได้กว่า 1,500 ไร่ ในเขตพื้นที่หมู่ 1 ต.โป่งทุ่ง และหมู่ 3 ต.แม่ลาน อ.ลี้ จ.ลําพูน รวมทั้งเป็นแหล่งเพาะพันธุ์สัตว์น้ําจืด เสริมสร้างรายได้แก่ราษฎร เป็นการส่งเสริมให้ราษฎรมีอาชีพทางการเกษตรเพิ่มมากขึ้น เพื่อลดปัญหาการว่างงาน และส่งเสริมเศรษฐกิจท้องถิ่นให้ดียิ่งขึ้นในอนาคต
รัฐมนตรีว่าการกระทรวงเกษตรและสหกรณ์ กล่าวว่า ได้เร่งรัดให้กรมชลประทานดําเนินการจัดหาที่ดิน เพื่อก่อสร้างอ่างเก็บน้ําห้วยจะกาฯ เพื่อช่วยบรรเทาปัญหาภัยแล้งในพื้นที่แบบระยะยาว ช่วยให้พี่น้องชาวเมืองลี้ จังหวัดลําพูน และชาวดอยเต่า จังหวัดเชียงใหม่ มีแหล่งน้ําต้นทุนสนับสนุนการเพาะปลูกในพื้นที่การเกษตร รวมทั้งได้ใช้ประโยชน์ในทุกกิจกรรมการใช้น้ํา สร้างความเป็นอยู่ที่ดีขึ้น ซึ่งขอยืนยันว่าโครงการนี้จะเกิดขึ้น 100% และจะจ่ายค่าชดเชยให้กับราษฎรที่ได้รับผลกระทบจากการก่อสร้างโครงการอ่างเก็บน้ําห้วยจะกาฯ ภายในปี 2565 อย่างแน่นอน โดยได้กําชับให้กรมชลประทานพิจารณาการจ่ายค่าชดเชยที่ดินอย่างเป็นธรรม เพื่อบรรเทาความเดือดร้อนของราษฎรให้มากที่สุด นอกจากนี้ ยังพร้อมสนับสนุนโครงการต่อเนื่อง เช่น ระบบส่งน้ํา เพื่อขยายพื้นที่ชลประทานให้มากขึ้น และมอบหมายกรมพัฒนาที่ดินดูพื้นที่ที่เหมาะสมในการสร้างบ่อน้ําขนาดเล็ก เพื่อกักเก็บน้ําให้ได้มากที่สุดด้วย
สําหรับการบริหารจัดการน้ําจังหวัดลําพูน มีแหล่งน้ําต้นทุนขนาดใหญ่ในเขตชลประทาน (เขื่อนแม่งัดสมบูรณ์ชล และเขื่อนแม่กวงอุดมธารา) จํานวน 33.22 ล้าน ลบ.ม. มีแผนการจัดสรรน้ํา จํานวน 21.27 ล้าน ลบ.ม. ใช้ในการอุปโภค-บริโภค ระบบนิเวศ ด้านการเกษตร และอุตสาหกรรม ปัจจุบันจัดสรรน้ําแล้ว 21.78 ล้าน ลบ.ม. ซึ่งเพียงพอใช้สําหรับการอุปโภค-บริโภค และการเกษตรที่ใช้น้ําน้อย ตลอดฤดูแล้งนี้ ปัจจุบันมีพื้นที่การเกษตรรวม 802,647 ไร่ แบ่งเป็น ในเขตชลประทาน 137,978 ไร่ เพาะปลูกไปแล้ว 6,632 ไร่ และนอกเขตชลประทาน 664,669 ไร่ เพาะปลูกไปแล้ว 3,787 ไร่
รัฐบาลไทย-ข่าวทำเนียบรัฐบาล-3 หน่วยงาน สธ. รับพระราชทานรางวัล “ศรีสวางควัฒน” เป็นหน่วยงานดีเด่นที่อุทิศตนปฏิบัติงานด้วยความเสียสละ
วันศุกร์ที่ 17 ธันวาคม 2564
3 หน่วยงาน สธ. รับพระราชทานรางวัล “ศรีสวางควัฒน” เป็นหน่วยงานดีเด่นที่อุทิศตนปฏิบัติงานด้วยความเสียสละ
ปลัดกระทรวงสาธารณสุข เผย หน่วยงานสังกัดกระทรวงสาธารณสุข 3 แห่ง ได้รับพระราชทานรางวัล “ศรีสวางควัฒน” ซึ่งราชวิทยาลัยจุฬาภรณ์ และกระทรวงสาธารณสุข จัดให้มีขึ้นเพื่อเทิดพระเกียรติ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศร
ปลัดกระทรวงสาธารณสุข เผย หน่วยงานสังกัดกระทรวงสาธารณสุข 3 แห่ง ได้รับพระราชทานรางวัล “ศรีสวางควัฒน” ซึ่งราชวิทยาลัยจุฬาภรณ์ และกระทรวงสาธารณสุข จัดให้มีขึ้นเพื่อเทิดพระเกียรติ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี พระราชทานให้กับหน่วยงานสาธารณสุขดีเด่นที่เป็นหน่วยงานแห่งการอุทิศตนในการปฏิบัติงานด้วยความเสียสละ อุตสาหะและทุ่มเท
นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยว่า โครงการรางวัล “ศรีสวางควัฒน” เป็นรางวัลที่เกิดจากการดําเนินการร่วมกันระหว่าง ราชวิทยาลัยจุฬาภรณ์ และกระทรวงสาธารณสุข เพื่อเทิดพระเกียรติ ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยสรรหาหน่วยงานสาธารณสุขดีเด่นที่เป็นหน่วยงานแห่งการอุทิศตนในการปฏิบัติงานด้วยความเสียสละ อุตสาหะและทุ่มเท สมควรได้รับการยกย่องและเชิดชู เพื่อเป็นขวัญ กําลังใจ เชิดชูคุณค่าเกียรติภูมิ และศักดิ์ศรีของบุคลากรสาธารณสุขในหน่วยงานนั้นๆ ตลอดจนสร้างแรงบันดาลใจและเป็นต้นแบบแก่หน่วยงานสาธารณสุขอื่นได้ใช้เป็นแนวทางปฏิบัติสืบไป
โดยในปีนี้ โครงการรางวัล “ศรีสวางควัฒน” ได้ดําเนินการคัดเลือกหน่วยงานที่มีการดําเนินงานตรงตามเกณฑ์และผู้แทนหน่วยงานเข้าเฝ้ารับพระราชทานรางวัล จาก ศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี องค์ประธานราชวิทยาลัยจุฬาภรณ์ณ ตําหนักทิพย์พิมาน ตําบลโป่งตาลอง อําเภอปากช่อง จังหวัดนครราชสีมา เมื่อวันที่ 16 ธันวาคม 2564 ที่ผ่านมาประกอด้วย 1) ระดับโรงพยาบาลศูนย์/โรงพยาบาลทั่วไป ได้แก่ โรงพยาบาลเจ้าพระยาอภัยภูเบศร โดยแพทย์หญิงโศรยา ธรรมรักษ์ ผู้อํานวยการโรงพยาบาลเจ้าพระยาอภัยภูเบศร 2) ระดับโรงพยาบาลชุมชน ได้แก่ โรงพยาบาลพนมไพร โดย นายแพทย์วัชระ เอี่ยมรัศมีกุล ผู้อํานวยการโรงพยาบาลพนมไพร และ 3) ระดับโรงพยาบาลส่งเสริมสุขภาพตําบล ได้แก่ โรงพยาบาลส่งเสริมสุขภาพตําบลทุ่งหลวง โดย นายเอกศิลา ปานศรี ผู้อํานวยการโรงพยาบาลส่งเสริมสุขภาพตําบลทุ่งหลวง นับเป็นขวัญกําลังใจแก่บุคลากรของกระทรวงสาธารณสุขในการปฏิบัติงานเพื่อประโยชน์ของประชาชนสืบไป
*********************************** 17 ธันวาคม 2564
รัฐบาลไทย-ข่าวทำเนียบรัฐบาล-รมว.สุชาติ สั่งลุย ฝึกแรงงาน ตอบรับความต้องการภาคอุตสาหกรรมเขต EEC
วันจันทร์ที่ 13 มิถุนายน 2565
รมว.สุชาติ สั่งลุย ฝึกแรงงาน ตอบรับความต้องการภาคอุตสาหกรรมเขต EEC
รมว.แรงงาน แจงการพัฒนาทักษะแรงงานสอดรับความต้องการภาคอุตสาหกรรมพื้นที่ EEC จัดหลักสูตรการฝึกกว่า 130 หลักสูตร เน้นเทคโนโลยีอัตโนมัติ หุ่นยนต์ ดิจิทัล และManagement Skill
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทางหลวงหมายเลข 332 สายแยกทางหลวงหมายเลข 3 (แยกเจ) - บรรจบทางหลวงหมายเลข 3 (แยกอู่ตะเภา) จังหวัดชลบุรี แล้วเสร็จตลอดสาย
วันพุธที่ 22 ธันวาคม 2564
กรมทางหลวง ขยาย 4 ช่องจราจร ทางหลวงหมายเลข 332 สายแยกทางหลวงหมายเลข 3  (แยกเจ) - บรรจบทางหลวงหมายเลข 3 (แยกอู่ตะเภา) จังหวัดชลบุรี แล้วเสร็จตลอดสาย
เพิ่มประสิทธิภาพการคมนาคมโลจิสติกส์ภาคตะวันออก
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักงานก่อสร้างทางที่ 2 ดําเนินการก่อสร้างขยาย 4 ช่องจราจร ทางหลวงหมายเลข 332 สาย แยกทางหลวงหมายเลข3 (แยกเจ) - บรรจบทางหลวงหมายเลข 3 (แยกอู่ตะเภา) จังหวัดชลบุรี ระหว่าง กม. ที่ 0+000 -กม. ที่ 14+487 รวมระยะทาง 14.47 กิโลเมตร แล้วเสร็จตลอดสาย ช่วยเพิ่มประสิทธิภาพการคมนาคมโลจิสติกส์ภาคตะวันออก ตามแผนงานบูรณาการขับเคลื่อนเขตพัฒนาเศรษฐกิจพิเศษภาคตะวันออก (EEC) ของนายศักดิ์สยาม ชิดชอบ รัฐมนตรีว่าการกระทรวงคมนาคม
ทางหลวงหมายเลข 332 สาย แยกทางหลวงหมายเลข 3 (แยกเจ) - บรรจบทางหลวงหมายเลข 3 (แยกอู่ตะเภา) เป็นเส้นทางเชื่อมโยงตัวชุมชนถึงสถานที่สําคัญของจังหวัดชลบุรี ได้แก่ หน่วยงานราชการต่าง ๆ และท่าอากาศยานนานาชาติอู่ตะเภา มีจุดเริ่มต้น กม. ที่ 0+000 บริเวณแยกเจ อําเภอสัตหีบ ถึงจุดสิ้นสุด กม. ที่ 14+487 บริเวณแยกอู่ตะเภา จังหวัดชลบุรี รวมระยะทาง 14.47 กิโลเมตร เนื่องจากในปัจจุบันมีปริมาณการจราจรเพิ่มมากขึ้น ทําให้ประชาชนไม่ได้รับความสะดวกในการเดินทาง ทล. เล็งเห็นความสําคัญนี้ จึงดําเนินการก่อสร้างขยายเพิ่มช่องจราจรเดิมจาก 2 ช่องจราจร (ไป - กลับ) เป็นมาตรฐานทางชั้นพิเศษขนาด 4 ช่องจราจร (แบ่งทิศการจราจรฝั่งละ 2 ช่องจราจร (ไป - กลับ) ผิวจราจรเป็นแอสฟัลต์คอนกรีต ช่องจราจรกว้างช่องละ
3.5 เมตร ไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร พร้อมปรับปรุงเกาะกลาง ก่อสร้างสะพานข้ามแยกจํานวน 2 แห่ง คือ สะพานข้ามแยกเกษมพล ช่วง กม. ที่ 10+584 และ สะพานข้ามแยกตลาดสระแก้ว ช่วง กม. ที่ 12+850 พร้อมงานติดตั้งไฟฟ้าแสงสว่างตลอดเส้นทาง งบประมาณ 797,566,000 บาท
เมื่อโครงการก่อสร้างแล้วเสร็จ จะช่วยบรรเทาปัญหาการจราจรหนาแน่น ระบายรถจาก จังหวัดชลบุรี สู่จังหวัดระยอง ทําให้ประชาชนสามารถเดินทางได้สะดวกและปลอดภัย ส่งเสริมการท่องเที่ยวเพิ่มประสิทธิภาพการขนส่งและโลจิสติกส์ของภาคอุตสาหกรรม เติมเต็มโครงข่ายคมนาคมขนส่งในพื้นที่เขตพัฒนาพิเศษภาคตะวันออก (EEC) ขยายโอกาสการค้าและการลงทุน กระจายรายได้สู่ท้องถิ่น ช่วยขับเคลื่อนเศรษฐกิจของประเทศให้ตามนโยบายรัฐบาล
รัฐบาลไทย-ข่าวทำเนียบรัฐบาล-โฆษกรัฐบาลฯ เผย นายกรัฐมนตรี พอใจภาพรวมการเปิดเทอมวันแรกคึกคัก สถานศึกษาปฏิบัติตามมาตรการป้องกันโควิด-19 อย่างเคร่งครัด ครู นักเรียนให้ความร่วมมือสวมหน้ากากอนามัยตลอดเวลา
วันอังคารที่ 17 พฤษภาคม 2565
โฆษกรัฐบาลฯ เผย นายกรัฐมนตรี พอใจภาพรวมการเปิดเทอมวันแรกคึกคัก สถานศึกษาปฏิบัติตามมาตรการป้องกันโควิด-19 อย่างเคร่งครัด ครู นักเรียนให้ความร่วมมือสวมหน้ากากอนามัยตลอดเวลา
โฆษกรัฐบาลฯ เผย นายกรัฐมนตรี พอใจภาพรวมการเปิดเทอมวันแรกคึกคัก สถานศึกษาปฏิบัติตามมาตรการป้องกันโควิด-19 อย่างเคร่งครัด ครู นักเรียนให้ความร่วมมือสวมหน้ากากอนามัยตลอดเวลา โดยวันนี้พบผู้ติดเชื้อโควิด-19 รายใหม่ 3,893 ราย
วันนี้ (17 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการเปิดภาคเรียนวันแรก ในภาคเรียนที่ 1/2565 ให้นักเรียนได้กลับมาเรียนในห้องเรียน หรือ On-Siteภายใต้สถานการณ์การแพร่ระบาดของโรคโควิด-19พบว่า โรงเรียนทั้งในสังกัดกระทรวงศึกษาธิการ กรุงเทพมหานคร รวมทั้งโรงเรียนเอกชน มีการเตรียมพร้อมการเปิดภาคเรียน ทั้งในส่วนของมาตรการเฝ้าระวัง และควบคุมการแพร่ระบาดโควิด-19 ในโรงเรียน โดยนักเรียน ครู และบุคลากรในโรงเรียน มีการสวมหน้ากากอนามัย เว้นระยะห่างในห้องเรียนและทางเดิน มีการจัดเหลื่อมเวลาเรียน เวลาพักรับประทานอาหาร ทําความสะอาดโรงเรียนสม่ําเสมอ รวมถึงนักเรียนส่วนใหญ่ยังได้รับการฉีดวัคซีนตามที่กระทรวงสาธารณสุขแนะนํานายกรัฐมนตรียังฝากถึงผู้ปกครองควรสังเกตอาการ และตรวจคัดกรองบุตรหลานก่อนพามาโรงเรียน เพี่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
โอกาสนี้ นายกรัฐมนตรียังขอบคุณประชาชนและหน่วยงานที่เกี่ยวข้องร่วมกันปฏิบัติตามมาตรการสาธารณสุข ส่งผลให้จํานวนผู้ติดเชื้อลดลงอย่างต่อเนื่อง พร้อมขอบคุณทีมแพทย์และบุคคลกรทางการแพทย์ในการดูแลผู้ป่วยโควิด-19จนทําให้มีจํานวนผู้ป่วยปอดอักเสบและเสียชีวิตลดต่ําลง
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,893 ราย จําแนกเป็น ผู้ติดเชื้อในประเทศ 3,890 ราย และผู้ป่วยมาจากต่างประเทศ 3 ราย ผู้เสียชีวิตเพิ่มขึ้น 38 ราย ผู้ที่กําลังรักษาตัว 63,337 ราย และมียอดผู้ที่หายป่วยกลับบ้านแล้ว 7,323 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,159,542 ราย จํานวนผู้ที่หายป่วยสะสมจํานวน 2,121,596 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,245 ราย เฉลี่ยจังหวัดละ 16 ราย
อัตราครองเตียง ร้อยละ 16.0 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 15 พ.ค. 65 รวม 135,671,274 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,524,179 โดส ผู้ได้รับวัคซีนเข็มที่ 2 สะสม 51,971,199 โดส และผู้ได้รับวัคซีนเข็มที่ 3 ขึ้นไป สะสม 27,175,896 โดส
รัฐบาลไทย-ข่าวทำเนียบรัฐบาล-กรมขนส่งฯ เร่งช่วยเหลือกลุ่มแท็กซี่ สู้ภัยโควิด
วันอาทิตย์ที่ 1 สิงหาคม 2564
กรมขนส่งฯ เร่งช่วยเหลือกลุ่มแท็กซี่ สู้ภัยโควิด
....
กรมการขนส่งทางบกออกมาตรการช่วยเหลือผู้ประกอบการและผู้ขับรถแท็กซี่อย่างต่อเนื่อง และระดมฉีดวัคซีนให้ผู้ขับแท็กซี่ไปแล้วกว่า 18,427 คน
.
มาตรการช่วยเหลือผู้ขับรถแท็กซี่ที่ได้ดําเนินการแล้ว เพื่อช่วยลดต้นทุน เพิ่มช่องทางสร้างรายได้ รวมถึงพัฒนาบริการให้มีประสิทธิภาพ ปลอดภัย ประกอบด้วย
1.ขยายอายุรถแท็กซี่จาก 9 ปี เป็น 12 ปี
2.อนุญาตให้ใช้เทคโนโลยีทางเลือกอื่นติดตามรถแทน GPS
3.พัฒนา Application เรียกใช้บริการรถแท็กซี่
4.เปิดโอกาสให้มีการติดตั้งสื่อโฆษณาบนแท็กซี่
5.กําหนดค่าสัมภาระเพิ่มเติมให้กับแท็กซี่สนามบิน
.
กรมการขนส่งทางบกได้เตรียมจัดหาอุปกรณ์กั้นระหว่างที่นั่งผู้ขับรถกับคนโดยสาร (Partition) ในรถแท็กซี่ เพื่อป้องกันการกระจายของละอองฝอยจากการไอหรือจาม ซึ่งจะช่วยลดการแพร่ระบาดของโรคโควิด-19 และสร้างความมั่นใจในการใช้บริการรถแท็กซี่ โดยคาดว่าจะสามารถดําเนินการได้ในเดือน ส.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตือนประชาชนอย่าซื้อยาต้านไวรัสโควิดผ่านสื่อออนไลน์ทานเอง อาจเกิดอันตรายและภาวะดื้อยา กำชับเจ้าหน้าที่ตำรวจเร่งตรวจสอบและจับกุม ยืนยันไทยมีเวชภัณฑ์เพียงพอ
วันพฤหัสบดีที่ 4 สิงหาคม 2565
โฆษกรัฐบาลเผย นายกฯ เตือนประชาชนอย่าซื้อยาต้านไวรัสโควิดผ่านสื่อออนไลน์ทานเอง อาจเกิดอันตรายและภาวะดื้อยา   กําชับเจ้าหน้าที่ตํารวจเร่งตรวจสอบและจับกุม ยืนยันไทยมีเวชภัณฑ์เพียงพอ
โฆษกรัฐบาลเผย นายกฯ เตือนประชาชนอย่าซื้อยาต้านไวรัสโควิดผ่านสื่อออนไลน์ทานเอง อาจเกิดอันตรายและภาวะดื้อยา   กําชับเจ้าหน้าที่ตํารวจเร่งตรวจสอบและจับกุม ยืนยันไทยมีเวชภัณฑ์เพียงพอ ขอประชาชนฟังคําแนะนําตามที่ สธ. กําหนด
วันนี้ (4 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนอย่าซื้อยาต้านไวรัสโควิด-19 มารับประทานเอง ซึ่งจะเป็นอันตรายต่อร่างกายและอาจเกิดการดื้อยาถ้ารับประทานไม่เหมาะสม โดยกรมอนามัย ยังพบว่า มีการขายยาโมลนูพิราเวียร์ผ่านทางสื่อออนไลน์ โดยได้กําชับให้เจ้าหน้าที่ตํารวจเร่งตรวจสอบและดําเนินการขยายผลจับกุมเครือข่ายผู้ลักลอบมาดําเนินคดีโดยเร็ว เพื่อความปลอดภัยของประชาชน ทั้งนี้ นายกรัฐมนตรียืนยันระบบสาธารณสุขไทยมีเวชภัณฑ์เพียงพอดูแลประชาชน ขอให้ประชาชนดําเนินการตามขั้นตอนที่กระทรวงสาธารณสุขกําหนด
กระทรวงสาธารณสุขยืนยันว่า ผู้ติดเชื้อบางรายอาจไม่ต้องรับยาต้านไวรัสซึ่งขึ้นอยู่กับดุลยพินิจของแพทย์ที่รักษา โดยขณะนี้ประชาชนที่ติดเชื้อโควิด-19 สามารถโทรเข้าสายด่วน 1330 เพื่อแจ้งอาการซึ่งจะมีเจ้าหน้าที่ทําการประเมินอาการ หากเข้าข่ายที่จะได้รับยาต้านไวรัสจะดําเนินการส่งยาให้ถึงที่พักอาศัย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,166 ราย จําแนกเป็น ผู้ติดเชื้อในประเทศ 2,166 ราย และผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 29 ราย ผู้ที่กําลังรักษาตัว 21,377 ราย และมียอดผู้ที่หายป่วยกลับบ้านแล้ว 2,700 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,375,290 ราย จํานวนผู้ที่หายป่วยสะสมจํานวน 2,377,362 ราย จํานวนผู้ป่วยปอดอักเสบรักษาตัวอยู่ในโรงพยาบาล 905 ราย
รัฐบาลไทย-ข่าวทำเนียบรัฐบาล-พม. ร่วมลงนามในบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต
วันพฤหัสบดีที่ 24 มีนาคม 2565
พม. ร่วมลงนามในบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต
พม. ร่วมลงนามในบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต
วันนี้ (24 มี.ค. 65) เวลา 09.00 น. ที่ตึกสันติไมตรี (หลังใน) ทําเนียบรัฐบาลนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ร่วมลงนามในบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) พ.ศ. 2565 - 2569 โดยมีพลเอก ประยุทธ์ จันทร์โอชา นายกรัฐมนตรีเป็นประธาน ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ และกระทรวงสาธารณสุข
นายจุติกล่าวว่า บันทึกข้อตกลงความร่วมมือครั้งนี้ มีเจตจํานงที่จะส่งเสริมความร่วมมือระหว่าง 7 กระทรวงเพื่อร่วมกันขับเคลื่อนการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) ทั้งในระดับนโยบายจนถึงระดับปฏิบัติอย่างเป็นรูปธรรม ตลอดจนสร้างกลไกการดําเนินงานให้เอื้อต่อการดูแลกลุ่มเป้าหมายในระดับพื้นที่ ก่อให้เกิดการดําเนินงานแบบบูรณาการอย่างมีประสิทธิภาพและบรรลุผลตามเป้าหมายที่กําหนดไว้อย่างยั่งยืนของทุกหน่วยงาน สําหรับการพัฒนาคนตลอดช่วงชีวิต ในกลุ่มเด็กปฐมวัย กระทรวง พม. ได้ร่วมดําเนินการที่สําคัญ ได้แก่ 1) ส่งเสริม พัฒนา และติดตามการพัฒนาเด็กปฐมวัยของคณะอนุกรรมการส่งเสริมการพัฒนาเด็กปฐมวัยระดับจังหวัดและกรุงเทพมหานคร 2) ส่งเสริมและสนับสนุนกลไกการพัฒนา คุ้มครอง และจัดสวัสดิการสําหรับเด็กปฐมวัยและครอบครัว รวมถึงเด็กปฐมวัยที่ประสบปัญหาทางสังคม อาทิ เด็กปฐมวัยที่อยู่ในครอบครัวยากจนหรือที่มีรายได้น้อย อยู่ในภาวะเสี่ยง รวมทั้งเด็กที่มีความต้องการพิเศษ 3) ส่งเสริมและพัฒนาการดําเนินงานของสถานรองรับเด็กทั้งภาครัฐและเอกชนให้เป็นไปตามมาตรฐาน และ 4) ส่งเสริมการจัดสวัสดิการสังคมสําหรับเด็กในสถานรองรับเด็ก เป็นต้น
นายจุติกล่าวเพิ่มเติมว่า ส่วนการพัฒนาคนตลอดช่วงชีวิต ในกลุ่มผู้สูงอายุ กระทรวง พม. ได้ร่วมดําเนินการที่สําคัญ ได้แก่ 1) ส่งเสริมศูนย์พัฒนาคุณภาพชีวิตและส่งเสริมอาชีพผู้สูงอายุคุณภาพ เป็นพื้นที่ต้นแบบการบูรณาการพัฒนาคุณภาพชีวิตผู้สูงอายุในทุกมิติ2) ส่งเสริมการขยายโรงเรียนผู้สูงอายุให้ครอบคลุมทุกพื้นที่ ในศูนย์พัฒนาคุณภาพชีวิตและส่งเสริมอาชีพผู้สูงอายุ และ 3) ส่งเสริมความร่วมมือและพัฒนาระบบการดูแลผู้สูงอายุในชุมชน โดยเน้นการมีส่วนร่วมของท้องถิ่นและภาคส่วนต่างๆ เพื่อรองรับสังคมสูงอายุในชุมชน เป็นต้น
รัฐบาลไทย-ข่าวทำเนียบรัฐบาล- “อนุทิน” ร่วมพิธีลงนามสัญญาจัดหาแอนติบอดีสำเร็จรูป หรือ LAAB กับแอสตร้าฯ ใช้ดูแลป้องกัน “โควิด” ในผู้ป่วยภูมิคุ้มกันต่ำ
วันพุธที่ 6 กรกฎาคม 2565
“อนุทิน” ร่วมพิธีลงนามสัญญาจัดหาแอนติบอดีสําเร็จรูป หรือ LAAB กับแอสตร้าฯ ใช้ดูแลป้องกัน “โควิด” ในผู้ป่วยภูมิคุ้มกันต่ํา
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสําเร็จรูป แบบ Long Acting Antibodies (LAAB) ระหว่างกรมควบคุมโรคและแอสตร้าเซนเนก้า จํานวน 2.5 แสนโดส
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสําเร็จรูป แบบLong Acting Antibodies (LAAB) ระหว่างกรมควบคุมโรคและแอสตร้าเซนเนก้า จํานวน 2.5 แสนโดสเพื่อใช้ป้องกันการติดเชื้อในกลุ่มผู้ป่วยไตวายเรื้อรัง ปลูกถ่ายอวัยวะ หรือปลูกถ่ายไขกระดูกและได้รับยากดภูมิคุ้มกัน ซึ่งเป็นกลุ่มผู้ป่วยที่มีความเสี่ยงอาการรุนแรงและเสียชีวิตจากโควิด19 โดยเปลี่ยนจากวัคซีนแอสตร้าเซนเนก้าจํานวนหนึ่งมาเป็น LAAB ด้วยกรอบงบประมาณเดิม ไม่ต้องเสียเงินเพิ่ม
วันนี้ (6 กรกฎาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสําเร็จรูป แบบ Long Acting Antibodies (LAAB) เพื่อการป้องกันโควิด 19 ระหว่าง นพ.โอภาส การย์กวินพงศ์ อธิบดีกรมควบคุมโรค และนายเจมส์ ทีก ประธานบริษัท แอสตร้าเซนเนก้า (ประเทศไทย) จํากัด โดยมี นพ.เกียรติภูมิ วงศ์รจิต ปลัดกระทรวงสาธารณสุข และผู้บริหารทั้ง 2 หน่วยงานเข้าร่วมเป็นสักขีพยาน
นายอนุทินกล่าวว่า ที่ผ่านมากระทรวงสาธารณสุข โดยกรมควบคุมโรคได้ลงนามจัดหาวัคซีนโควิด19 ของแอสตร้าเซนเนก้า ซึ่งเป็นวัคซีนชนิดไวรัลเวกเตอร์ เพื่อเข้ามาสร้างภูมิคุ้มกันให้แก่คนในประเทศ อย่างไรก็ตามยังมีประชากรบางกลุ่มที่รับวัคซีนแล้ว ร่างกายไม่สามารถสร้างภูมิคุ้มกันได้ดีหรือภูมิคุ้มกันตกลงอย่างรวดเร็ว ทําให้มีความเสี่ยงติดเชื้อโควิดแล้วป่วยอาการหนักและเสียชีวิตได้ ได้แก่ กลุ่มผู้ป่วยไตวายเรื้อรัง ปลูกถ่ายอวัยวะ หรือปลูกถ่ายไขกระดูกและได้รับยากดภูมิคุ้มกัน โดยเฉพาะผู้ป่วยไตวายเรื้อรังที่มีการเสียชีวิตจากโรคโควิด 19 ทุกวันดังนั้น ศูนย์บริหารสถานการณ์โควิด19 (ศบค.) มอบหมายให้กระทรวงสาธารณสุขดําเนินการจัดหาแอนตีบอดีสําเร็จรูปแบบ Long Acting Antibodies (LAAB) มาใช้ในการดูแลกลุ่มเสี่ยงดังกล่าว เพื่อป้องกันการป่วยหนักและเสียชีวิตจากโควิด 19
สําหรับLAAB เป็นแอนติบอดีที่ออกฤทธิ์ยาว มีส่วนประกอบ 2 ชนิด คือ Tixagemab 150 มิลลิกรัม และ Cilgavimab 150 มิลลิกรัม ผ่านการรับรองใช้แบบในภาวะฉุกเฉินที่สหรัฐอเมริกาและอังกฤษแล้ว ล่าสุด สํานักงานคณะกรรมการอาหารและยา (อย.) ของประเทศไทยได้อนุมัติให้ใช้ในภาวะฉุกเฉินเช่นกันเมื่อวันที่27 มิถุนายน 2565มีข้อบ่งใช้ในผู้ที่ภูมิคุ้มกันต่ํา ตั้งแต่อายุ 12 ปีขึ้นไป มีน้ําหนักตัวไม่น้อยกว่า 40 กิโลกรัม โดยให้ก่อนการสัมผัสโรค ด้วยการฉีดเข้ากล้ามเนื้อทุก 6 เดือน มีประสิทธิผลร้อยละ 83 ในการลดความเสี่ยงอาการรุนแรงของโควิด และจากการศึกษาพบว่ามีความคุ้มค่าทางเศรษฐศาสตร์
นายอนุทินกล่าวว่า การลงนามในครั้งนี้จะจัดหาแอนตีบอดีสําเร็จรูป หรือLAAB เข้ามาจํานวนกว่า 2.5 แสนโดสโดยไม่ต้องใช้งบประมาณในการจัดหาเพิ่มเติม เนื่องจากเป็นการลงนามขอปรับสัญญากับบริษัทแอสตร้าเซนเนก้า (ประเทศไทย) เพื่อเปลี่ยนวัคซีนแอสตร้าเซนเนก้าบางส่วนมาเป็นLAAB ภายในกรอบวงเงินงบประมาณเดิมที่ ครม.อนุมัติ ซึ่งทําให้เรามีทั้งวัคซีนและแอนตีบอดีสําเร็จรูปมาดูแลประชาชนได้ครอบคลุมมากขึ้น
************************************** 6 กรกฎาคม 2565